補史十忠詩 丞相都督信國公文公
作者：劉壎
朝代：宋

paragraphs: 時平輒棄置，事迫甘前驅。
嗚呼忠義臣，匪直科目儒。
江寒朔吹急，列城同一趨。
豈不寄便安，綱常乃當扶。
移檄倡諸鎮，奮袂躬援枹。
川决莫我回，萬險棲海隅。
天乎復不濟，道窮竟成俘。
一死事乃了，吾頭任糢糊。
悠悠譏好名，責人無已夫。
三衢有魁相，投老作尚書。